એકવાર અમે છોકરાઓ ગપ્પાં મારતાં બેઠેલા ત્યાં એક માણસ કેરીનો મોટો કંડીઓ લઈ અમારું ઘર પૂછતો આવ્યો. અમે તો ખુશ ખુશ. કંડીઓ ઓટલા પર મુકાવી અમે ઉપર આરામ કરી રહેલા બાપાને ખબર આપી. એ નીચે આવ્યા. કંડીઆ સાથે આવેલું વેપારીના નામનું કાર્ડ વાંચ્યું. બીજી ક્ષણે બોઇલર ફાટ્યું. જવાબમાં એમણે કંડીઓને મારી લાત. અમારી ખડકીમાં ચારે તરફ કેરીઓ જ કેરીઓ. કેરીઓની એવી સ્થિતિ પાડોશીઓએ પણ પહેલી વાર જોઈ હતી.